Analize și opinii 


Miron Manega: Shalom Akbar! 

Nu, nu este nicio intenție de blasfemie în această combinaţie a unei expresii evreiești cu una arabă, chiar dacă 
acestea ţin de zona sacralității specifice. Și sper să nu mă mai blesteme vreo evreică (așa cum mi s-a 
întâmplat), şi nici să pățesc ceva în genul celor de la Charlie Hebdo.Vreau doar să atrag atenţia că „Shalom 
Aleihem” și „Alahu Akbar” sunt două expresii a două popoare surori (semite): evreii și arabii. (Îi exclud din 
asociere pe evreii așkenazi, care nu sunt nici evrei, nici semiţi: sunt khazari iudaizaţi). Și mai vreau să atrag 
atenţia asupra semnalelor lingvistice ale identităţii profunde, ale frăției deturnate în fratricid... 


„Shalom” este un cuvânt ebraic care înseamnă pace, armonie, deplinătate, prosperitate, bunăstare și liniște și 


poate fi folosit idiomatic atât ca salut de întâmpinare, cât și de despărțire. 


În cartea „Not the Way It's Supposed to Be: A Breviary of Sin”, autorul creștin Cornelius Plantinga a descris 
conceptul biblic de „Shalom”: „Legătura dintre Dumnezeu, oameni și întreaga creaţie în dreptate, împlinire și 
desfătare este ceea ce profeţii evrei numesc shalom. O numim pace, dar înseamnă mult mai mult decât 
simpla liniște sufletească sau o încetare a focului între inamici. În Biblie, shalom înseamnă înflorire universală, 
întregime și încântare -— o stare bogată de lucruri în care nevoile naturale sunt satisfăcute și darurile naturale 
folosite cu rod, o stare de lucruri care inspiră uimire plină de bucurie în timp ce Creatorul și Salvatorul său 
deschide ușile și primește creaturile din Biblie. pe care îi încântă. Shalom, cu alte cuvinte, este așa cum ar 
trebui să fie lucrurile”. 


„Shalom aleihem” este o formulă de salut care înseamnă, „Pace asupra-ta/voastră”, sau „Pacea să se 
pogoare asupra voastră”. Se răspunde cu „Gam Aleika Shalom!”, adică „Pace și asupra ta!. 


Expresia este înrudită cu cea arabă „As salam Alaikum” (sau „Salam Alecum”), care înseamnă, practic, 
același lucru. Răspunsul frecvent (cel mai scurt) este „Alaikum as Salam”. 


Cât privește cealaltă expresie arabă „Allahu Akbar” aceasta este asociată, unilateral și greșit, cu strigătul de 
luptă al teroriştilor islamişti. Specialiştii susţin însă că a înţelege acest „Allahu Akbar” exclusiv în acest sens 
este doar o dovadă de proastă înţelegere, ba chiar o probă a islamofobiei celui care aderă la o astfel de 
interpretare. Sergiu Mişcoiu, profesor la Facultatea de Studii Europene, din cadrul Universităţii „Babeş Bolyai“, 
explică sensul adevărat al expresiei: „Allahu Akbar, care înseamnă «Allah e mare!», este folosit în lumea 
arabo-musulmană ca o expresie curentă, simbolizând fervoarea religioasă, recunoştinţa, dar şi bucuria, 
împlinirea, satisfacția la aflarea unor veşti bune pentru persoana sau familia în cauză. Este pronunţat ca primă 
frază de către muezini pentru a anunţa ora rugăciunii zilnice”. Sensul pe care încerc să-l atribui acestei 
expresii-hibrid inventate, alcătuită dintr-un cuvât evreiesc și unul arab, „Shalom Akbar”este , așadar, „Pacea e 
mare! Sau asa ar trebui să fie. atât semantic. cât si existential. la nivel de popoare si de specie. Din păcate nu 


Pământul. Dar cine-i Cain şi cine-i Abel? N-o să știm niciodată cu adevărat, nici în cazul conflictului israeliano- 
palestinian, nici în cel ruso-ucrainian. N-o să știm niciodată, pentru că, în cazul războaielor fratricide, fiecare 
popor pare blestemat să devină, succesiv, când Cain, când Abel. O spirală a genocidelor „frățești” care pare 
că nu se mai termină. 

